തുടക്കം നഷ്ടത്തിലായിരുന്നെങ്കിലും മണിക്കൂറുകൾ പിന്നിടുമ്പോൾ ഓഹരി വിപണിയിൽ ഉണർവ് പ്രകടമാണ് . സെൻസെക്സ് 49 പോയിൻറും നിഫ്റ്റി 20 പോയിൻറും നഷ്ടത്തിലാണ് ഇന്ന് വ്യാപാരം തുടങ്ങിയത് . തുടർന്നുള്ള മണിക്കൂറുകളിൽ വിപണി അൽപം നേട്ടം കൈവരിച്ചുവരികയാണ് . കൺസംഷൻ , മെറ്റൽ മേഖലകളിലാണ് ഇന്ന് നേട്ടം പ്രകടമാകുന്നത് . നിഫ്റ്റി മിഡ്കാപ് ഇൻഡെക്സ് ഫ്ലാറ്റ് ട്രേഡിംഗ് ആണ് . യുപിഎൽ , ടാറ്റാ മോട്ടോഴ്സ് , ബജാജ് ഓട്ടോ എന്നിവ നേട്ടം കൈവരിച്ചു . ഇൻഡസന്റ് ബാങ്ക് , എച്ച്പിസിഎൽ , ഭാരതി ഇൻഫ്രാടെൽ എന്നീ ഓഹരികൾ നഷ്ടത്തിലാണ് . രൂപയുടെ മൂല്യം വീണ്ടും ഇടിയുകയാണ് . വിനിമയനിരക്കിൽ ഡോളറിനെതിരെ രൂപയുടെ മൂല്യം ഇന്ന് 70 രൂപ 46 പൈസയാണ് .